Brækhus: - Jeg er helt ferdig med Holly Holm
I kjølvannet av at Thomas Hansvoll i dag sier til VG at han synes Holm fortjener mer respekt for avgjørelsen om å legge opp, så sier Brækhus følgende: - Helt i slutten av mars foreslo Lenny Fresquez to kamper, en i Holms hjemby og en i Europa. Da jeg takket ja til dette var vi i utgangspunktet enige om å møtes, men det neste som da skjer er at Holm brått legger opp. Det er bakgrunnen for at jeg er veldig skuffet, da jeg føler at jeg har gjort alt for å få denne kampen, sier Brækhus til VG o henviser til artikkelen som ble skrevet i anerkjente Ring Magazine. Norske boksefans har stemplet Holm som feig, og Brækhus har selv uttalt via en pressemelding at «ekte mestere rømmer ikke bort fra megakamper». - Men for meg ble den ballen lagt død veldig fort, og jeg satte tidlig fokus mot andre motstandere, sier Brækhus.Hansvoll mener at både Brækhus og Holm har fordel av sterke team rundt seg, og at Brækhus i lang tid nektet å bokse på Holms hjemmebane. Viasat-eksperten foreslår at Brækhus kan dra til Frankrike for å møte Mathis der. - Når det gjelder Mathis har ikke hun bokset siden hun møtte meg i september. Hun har aldri bedt om å få en returkamp, og dersom hun skulle ønske det ville vi veldig fort ha startet en dialog, sier Brækhus som understreker at hun kan bokse hvor som helst: - Jeg har bokset i Danmark, Finland, Sveits, Tyskland og USA. Så lenge proffboksing er forbudt i Norge vil jeg aldri få en hjemmebane å bokse på, så for min del kan jeg bokse hvor som helst i verden.Nå ønsker den norske boksedronningen å bli ferdig med det skuffende utfallet av Holm-forhandlingene, og komme videre med karrieren der hun fortsatt er ubeseiret etter 22. proffkamper. 31-åringen er muligens tilbake i ringen i juni, men mest sannsynlig blir det kamp i agust eller september. - Jeg er helt ferdig med Holly Holm, og ønsker ikke å snakke noe mer om henne. Hun har lagt opp, jeg fortsetter videre, avslutter Brækhus. PS! Cecilia Brækhus er gjest i «Senkveld» på TV 2 i kveld.
Cecilia Brækhus (31) ønsker ikke å snakke noe mer om Holly Holm (31) etter at det ikke blir noe av en av tidenes største kvinneboksekamper.